הלקחנים – עולמה הסודי של ארייטי

הלקחנים – עולמה הסודי של ארייטי הוא סרט אנימה יפני משנת 2010. הסרט בבימויו של הירומסה יונביאשי, התסריט הוא של הייאו מיאזאקי, בהפקת סטודיו ג'יבלי. הסרט מבוסס על ספר הילדים "הלקחנים" מאת מרי נורטון.

הסרט היה לשובר קופות ולהצלחה ביקורתית נאה. בישראל הופץ הסרט בדיבוב עברי שהופק על ידי וידאופילם אינטרנשיונל.

תקציר העלילה 
הלקחנים הם יצורים ננסיים, שחיים הודות ליכולת שלהם לקחת (לגנוב) כמויות מזעריות של מזון וחפצים קטנים מבני האדם. הם לוקחים רק חפצים בהיעדרם לא יכולים לגרום לנזק ממשי לבני האדם. שוֹ בן ה-12 עובר לגור אצל דודתו, במהלך שהותו הוא מגלה כי מתחת לאחוזה שבו הוא מתגורר עם דודתו, מסתתרים משפחת לקחנים, והוא מסתקרן מאוד, ואף משאיר כל מיני סימנים ידידותיים על מנת ליצור קשר עם אריאטי. שו איננו מושפע מדעתם השלילית של אחרים על הלקחנים. לכן הוא מתיידד עם אריאטי, לקחנית מתחילה בת 14 שפגשה אותו בעת שיצאה למסע לקיחה עם אביה.

במהלך העלילה הארוּ, המשרתת, אומרת בגלוי שהלקחנים הם יצורים מסוכנים, מיותרים שיש לסלקם ואף גרוע מכך. אמנם היא חשה בקיומם של הלקחנים, ורק כאשר היא עוקבת אחרי שו, היא מגלה את מקום המחבוא שלהם, מתחת לבית. המשרתת תופסת את הומילי, אמה של אריאטי וכולאת אותה בתוך צנצנת. אריאטי מקבלת עזרה משו, ובכוחות משותפים היא מצליחה להציל את אמה. אך הפור כבר נפל, מאחר שנתגלו, על אריאטי ומשפחתה לעזוב מיד את הבית להקים בית חדש במקום מסתור אחר.

דמויות 
 אריאטי – גיבורת הסרט, לקחנית צעירה שגרה עם הוריה מתחת לבית, שו משאיר לה סימני ידידות. וכך, באחד הלילות יוצאת אריטי בליווי אביה למסע לקיחה ובמקרה נופל חפץ שמעיר את שו והוא מסתקרן ומעוניין בחברתה. המפגשים ביניהם מתקיימים בחדרו ובגינת הבית.
 שׁוֹ – גיבור המשנה של הסרט, נער צעיר שמתגורר אצל דודתו והראשון שמגלה את קיומם של הלקחנים. שון חולה במחלת לב אך בסוף הסרט הוא עובר טיפול שעשוי להצילו.
 פּוֹד – אביה הקפדן והקשוח של אריאטי, ובעלה של הומילי.
 הומילי – אמה של אריאטי, פחדנית מודאגת. נלכדת על ידי הארה, המשרתת, במהלך העלילה, ואריאטי ושון מצליחים להציל אותה.
 ספילר – לקחן יתום שמצטרף אל המשפחה, במהלך הסרט הוא ואריאטי מתאהבים.
 ג'סיקה – דודתו של שו.
 הארו – המשרתת הביתית, ניסתה להיפטר מהלקחנים אך ללא הצלחה, האנטגוניסטית העיקרית בסרט.

ראו גם 
 הלקחנים – הספר עליו מתבסס הסרט

קישורים חיצוניים

 

 

סרטים יפניים
סרטי 2010
סרטי אנימה
סרטי הרפתקאות
סרטים מצוירים
סרטי פנטזיה